IKT+i+naturfag

IKT i naturfag

Læreplanmål

Å kunne bruke **digitale verktøy** i naturfag dreier seg om å kunne benytte slike verktøy til **utforskning, måling, visualisering, simulering, registrering, dokumentasjon og publisering ved forsøk og i feltarbeid.** For å stimulere kreativitet, levendegjøre og visualisere naturfaglige problemstillinger er **digitale animasjoner, simuleringer og spill** gode hjelpemidler. **Kritisk vurdering av nettbasert naturfaglig informasjon** styrker arbeidet med faget. **De digitale kommunikasjonssystemene** gir muligheter for å drøfte naturfaglige problemstillinger.

//Forsøk og feltarbeid:// dataloggere, GPS, Geocaching (se: []) og regneark kan brukes til utforsking, målinger og registreringer.

//Formidling og kommunikasjon:// Presentasjoner/dokumentasjon av forsøk ved hjelp av f. eks lydprogrammet Audacity og/eller bildefortellinger i Photo Story og video i programmet Movie Maker. Lærerne vil også bli kjent med hvordan web 2.0 –verktøy som blogger og Wiki kan brukes i opplæringa for å utvikle elevenes grunnleggende ferdigheter.

//Nettressurser:// I naturfag finnes det mange nettressurser. Her vil lærere få hjelp til å orientere seg på nettet og bli kjent med ressurssider som på ulike måter kan brukes i naturfagundervisningen.

//Visualisering og levendegjøring// av kompliserte prosesser ved hjelp av animasjoner, simuleringer og spill. Naturvitenskap må ofte forstås og forklares ved hjelp av //modeller.// Slike modeller kan være gode hjelpemidler for lærere til å kunne forklare naturvitenskapelige fenomen.